Na temelju članka 6. Odluke o izmjenama i dopunama Odluke o korištenju službenog teretnog vozila, osobnog automobila, službenog mobitela te korištenja sredstava za reprezentaciju za potrebe Općine Vladislavci („Službeni glasnik“ Općine Vladislavci broj 11/22) Jedinstveni upravni odjel Općine Vladislavci izrađuje pročišćeni tekst Odluke o korištenju službenog teretnog vozila, osobnog automobila, službenog mobitela te korištenja sredstava za reprezentaciju za potrebe Općine Vladislavci.

Pročišćeni tekst Odluke o korištenju službenog teretnog vozila, osobnog automobila, službenog mobitela te korištenja sredstava za reprezentaciju za potrebe Općine Vladislavci obuhvaća Odluku o korištenju službenog teretnog vozila, osobnog automobila, službenog mobitela te korištenja sredstava za reprezentaciju za potrebe Općine Vladislavci („Službeni glasnik“ Općine Vladislavci broj 2/19) i Odluke o izmjenama i dopunama Odluke o korištenju službenog teretnog vozila, osobnog automobila, službenog mobitela te korištenja sredstava za reprezentaciju za potrebe Općine Vladislavci („Službeni glasnik“ Općine Vladislavci broj 2/21)

KLASA: 406-01/19-11/01

Vladislavci, 04. studeni 2022. godine

Pročelnica

Jedinstvenog upravnog odjela

Općine Vladislavci

Gordana Pehar Kovačević, dipl. iur., v. r.

**ODLUKU**

**o korištenju službenog teretnog vozila, osobnog automobila, službenog mobitela te korištenja sredstava za reprezentaciju za potrebe Općine Vladislavci**

**(pročišćeni tekst)**

**I. OPĆE ODREDBE**

Članak l.

Ovom Odlukom uređuje se pravo na korištenje službenog teretnog vozila, osobnog automobila, službenog mobitela te korištenja sredstava za reprezentaciju za potrebe Općine Vladislavci.

**II. SLUŽBENO TERETNO VOZILO**

Članak 2.

Službeno teretno vozilo za službene svrhe koriste namještenici Vlastitog komunalnog pogona kao posebne organizacijske jedinice u Jedinstvenom upravnom odjelu i komunalni, odnosno poljoprivredni redar za potrebe obavljanja redovitih radnih zadaća, tijekom radnog vremena.

Članak 3.

Službenim teretnim vozilom mogu se koristiti udruge, sportski klubovi i druge osobe koje imaju sjedište ili prebivalište na području Općine Vladislavci, uz posebno odobrenje Općinskog načelnika.

Članak 4.

Pri korištenju službenog teretnog vozila, osobe iz članka 2. i 3., moraju imati važeću vozačku dozvolu te se pridržavati svih odredbi zakona koji reguliraju sigurnost prometa, kao i svih ostalih zakona i podzakonskih akata koji reguliraju korištenje službenih vozila.

**III. NAKNADA ZA KORIŠTENJE OSOBNOG AUTOMOBILA**

Članak 5.

Općina Vladislavci nema službeno osobno vozilo, te za tzv. “loko vožnju” (lokacije udaljenje do 30 km u jednom smjeru od sjedišta Općine Vladislavci) općinski načelnik, privremeni zamjenik kada zamjenjuje općinskog načelnika za vrijeme trajanja mandata općinskog načelnika zbog okolnosti zbog kojih je općinski načelnik onemogućen obavljati svoju dužnost, službenici Jedinstvenog upravnog odjela Općine Vladislavci i predsjednik Općinskog vijeća ostvaruju pravo na naknadu za korištenje privatnog automobila u službene svrhe u visini od 3,00 kune po prijeđenom kilometru, do najvišeg dopuštenog iznosa od 3.000,00 kuna mjesečno po pojedinom korisniku. Obračun “loko vožnje” vrši se prema obrascu koji je sastavni dio ove Odluke.

Za službena putovanja (lokacije udaljene više od 30 km u jednom smjeru od sjedišta Općine Vladislavci) općinski načelnik, privremeni zamjenik općinskog načelnika koji zamjenjuje općinskog načelnika za vrijeme trajanja duže odsutnosti ili drugih razloga spriječenosti zbog kojih je općinski načelnik, kojemu mandat nije prestao onemogućen obavljati svoju dužnost, službenici Jedinstvenog upravnog odjela Općine Vladislavci i predsjednik Općinskog vijeća, ostvaruju pravo na naknadu za korištenje privatnog automobila u službene svrhe u visini od 3,00 kune po prijeđenom kilometru. Obračun se vrši prema ispunjenom i odobrenom putnom nalogu.

**IV. KORIŠTENJE SLUŽBENOG MOBITELA**

Članak 6.

Općinski načelnik, privremeni zamjenik kada zamjenjuje općinskog načelnika za vrijeme trajanja mandata općinskog načelnika zbog okolnosti zbog kojih je općinski načelnik onemogućen obavljati svoju dužnost, Pročelnik Jedinstvenog upravnog odjela, Jedinstveni upravni odjel – ured i komunalni odnosno poljoprivredni redar te namještenici Vlastitog komunalnog pogona kao posebne organizacijske jedinice u Jedinstvenom upravnom odjelu imaju pravo na korištenje službenog mobitela u sklopu ugovorene tarife kod davatelja telekomunikacijske usluge.

Članak 7.

Iznimno, Općinski načelnik može odobriti korištenje službenog mobitela i za druge službenike i namještenike te članove predstavničkog tijela Općine Vladislavci, ako je to u vezi s obavljanjem posla po njegovom nalogu.

Članak 8.

Korisnici službenog mobitela dužni su u roku od 3 dana od dana prestanka dužnosti ili prestanka radnog odnosa isti predati sa pripadajućom opremom i telefonskom karticom Jedinstvenom upravnom odjelu.

**V. REPREZENTACIJA**

Članak 9.

Pojedini pojmovi u smislu odredbi o reprezentaciji imaju sljedeće značenje:

1. Reprezentacija podrazumijeva pravo na korištenje sredstava za potrebe ugošćenja, hotelskog smještaja, kupovine protokolarnih darova, namirnica i slični troškovi nastali za potrebe poslovnih partnera i gostiju Općine u okviru obavljanja protokolarnih aktivnosti i poslova iz djelokruga rada tijela i upravnih tijela Općine.
2. Sredstva za reprezentaciju su sredstva za podmirenje troškova iz prethodne točke ovog članka.
3. Protokolarni dar podrazumijeva kupovinu dara u pravilu do propisanog iznosa.

Članak 10.

Pravo na korištenje sredstava za reprezentaciju (u daljnjem tekstu: korisnik reprezentacije) imaju:

* općinski načelnik
* predsjednik Općinskog vijeća.

Korisnici reprezentacije iz stavka 1. ovoga članka odgovorni su za ekonomično i svrsishodno trošenje sredstava za reprezentaciju.

Članak 11.

Sredstva za reprezentaciju za podmirenje troškova ugostiteljskih usluga mogu se koristiti za troškove domjenka, poslovnog ručka, večere ili cateringa koji se organiziraju za:

* sudionike sastanka s poslovnim partnerima i gostima Općine koji imaju poseban značaj za poslovanje Općine
* uzvanike na prigodnom obilježavanju blagdana, obljetnica, manifestacija, proslava Dana Općine i drugih važnih događaja, konferencija, međunarodnih sastanaka, potpisivanja značajnijih ugovora te drugih protokolarnih događanja u organizaciji Općine ili pod pokroviteljstvom Općine.

Članak 12.

Ugostiteljske usluge iz članka 11. ove Odluke mogu biti organizirane kao:

* ugostiteljske usluge koje se pružaju u poslovnim prostorijama Općine
* ugostiteljske usluge koje se pružaju izvan poslovnih prostorija Općine.

Članak 13.

Sredstva reprezentacije za nabavku prigodnih protokolarnih darova mogu se koristiti za nabavu protokolarnih darova u povodu obilježavanja blagdana, obljetnica, manifestacija, međunarodnih sastanaka, svečanih sjednica, primanja te drugih važnih poslovnih događaja u okviru obavljanja protokolarnih aktivnosti Općine.

Članak 14.

Sredstva za reprezentaciju mogu se koristiti za nabavu namirnica koje se pripremaju u čajnoj kuhinji (kava, čaj i drugi napitci) za sastanke s poslovnim partnerima i gostima Općine koji se organiziraju u poslovnim prostorijama Općine.

Članak 15.

Nabava ugostiteljskih i hotelskih usluga, protokolarnih darova i namirnica za potrebe iz prethodnog članka obavljaju se sukladno propisima i općim aktima Općine iz područja javne nabave.

Članak 16.

Iznos sredstava za reprezentaciju utvrđuje se u Proračunu Općine kao rashod reprezentacije na razini razdjela te pripadajućeg programa/projekta/aktivnosti, za svaku proračunsku godinu.

Članak 17.

Račun za učinjene troškove reprezentacije ovjerava općinski načelnik.

Svrha odnosno namjena korištenja sredstava za reprezentaciju na odgovarajući način mora biti zabilježena na računu za učinjene navedene troškove.

 **V. ZAVRŠNE ODREDBE**

Članak 18.

 Stupanjem na snagu ove Odluke prestaje važiti Odluka o korištenju automobila i mobitela za potrebe Općine Vladislavci (“Službeni glasnik” Općine Vladislavci br. 6/17).

Članak 19.

 Ova Odluka stupa na snagu osmog dana od dana objave u „Službenom glasniku“ Općine Vladislavci.